કર્ક : અત્યાર સુધી આપ જે તકની રાહ જોતા હતા તે સપ્તાહની શરૂઆતમાં જ મેળવશો. માનસિક શાંતિ મળશે. લાંબા સમયની ચિંતાનો અંત આવશે. આપ વધુ ભાગ-દોડ નહીં કરી શકો. પરોપકાર કે પછી કોઈ દયાનું કાર્ય આપના દ્વારા થશે. સરકાર તરફથી આર્થિક લાભ થવાની શક્યતા છે. આંખોની તકલીફ થવાની શક્યતા છે. પરિવારમાં સંબંધો સુધરે. તા. 10, 11 અને તા. 12 બપોર સુધીનો સમયમાં આપની આર્થિક સ્થિતિ સુદૃઢ થશે પરંતુ આપના સ્વભાવમાં ઉગ્રતા રહેશે. આપ વ્યાપાર-ધંધામાં કે આપના કામકાજમાં કોઈ મહત્ત્વપૂર્ણ નિર્ણય લેશો. સંપત્તિ સંબંધી જે વિવાદ હશે તે કોઈ મધ્યસ્થીની મદદથી નિરાકરણ લાવશો. આપની આર્થિક યોજના સફળ થશે. આ સમય દરમિયાન કરેલી મુસાફરી લાભદાયી રહેશે. તા. 12 બપોર પછી અને તા. 13, 14 દરમિયાન આપના ગુસ્સા પર કાબુ નહીં રહે. સંતાનથી પણ ચિંતા રહેશે. શુભ ફળદાયી સમય નથી. ધીરજપૂર્વક કાર્ય પાર પડવું. પ્રેમમાં દગો મળી શકે છે. ઘરવાળા આપના વિરોધી બનશે. કોઈ પણ નિર્ણય લેતા પહેલા વિચાર કરવો. શરીરમાં સુસ્તી વધુ રહેશે. તા. 15ના રોજની પરિસ્થિતિ આપની તરફેણમાં રહેશે. સંતાન સાથેના સંબંધોમાં પ્રસન્નતા મેળવશો.